Title: ประกาศกระทรวงมหาดไทย เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักรและกำหนดให้บุคคลหรือพาหนะที่จะเข้ามาในหรือออกไปนอกราชอาณาจักรผ่านการตรวจของพนักงานเจ้าหน้าที่ตรวจคนเข้าเมือง (ฉบับที่ 2)

ประกาศกระทรวงมหาดไทย

ประกาศกระทรวงมหาดไทย
เรื่อง
กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไป
นอกราชอาณาจักรและกำหนดให้บุคคลหรือพาหนะที่จะเข้ามาในหรือออกไป
นอกราชอาณาจักรผ่านการตรวจของพนักงานเจ้าหน้าที่ตรวจคนเข้าเมือง
(ฉบับที่
๒)

ตามที่ได้มีประกาศกระทรวงมหาดไทย เรื่อง
กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักร
และกำหนดให้บุคคลหรือพาหนะที่จะเข้ามาในหรือออกไปนอกราชอาณาจักร
ผ่านการตรวจของพนักงานเจ้าหน้าที่ตรวจคนเข้าเมือง ลงวันที่ ๑ กันยายน พ.ศ. ๒๕๔๙
กำหนดชื่อ สถานที่ตั้ง
ช่องทางอนุญาตและเขตพื้นที่รับผิดชอบของด่านตรวจคนเข้าเมืองไว้แล้ว นั้น

เนื่องจากเป็นการสมควรกำหนดชื่อ สถานที่ตั้ง
ช่องทางอนุญาตและเขตพื้นที่รับผิดชอบของด่านตรวจคนเข้าเมืองหนองคายเสียใหม่ให้สอดคล้องสภาวการณ์ปัจจุบัน

ฉะนั้น อาศัยอำนาจตามความในมาตรา ๕ มาตรา ๑๑
และมาตรา ๒๓ แห่งพระราชบัญญัติคนเข้าเมือง พ.ศ. ๒๕๒๒
รัฐมนตรีว่าการกระทรวงมหาดไทยจึงออกประกาศไว้ ดังต่อไปนี้

ข้อ ๑
 ให้ยกเลิกรายชื่อของด่านตรวจคนเข้าเมือง
ช่องทางอนุญาต
และเขตพื้นที่รับผิดชอบของศูนย์ตรวจคนเข้าเมืองภาคตะวันออกเฉียงเหนือ ลำดับที่ ๔
ท้ายประกาศกระทรวงมหาดไทย เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไปนอกราชอาณาจักรและกำหนดให้บุคคลหรือพาหนะที่จะเข้ามาในหรือออกไปนอกราชอาณาจักร
ผ่านการตรวจของพนักงานเจ้าหน้าที่ตรวจคนเข้าเมือง ลงวันที่ ๑ กันยายน พ.ศ. ๒๕๔๙
และให้ใช้ความตามบัญชีท้ายประกาศนี้แทน

ข้อ ๒[๑]
 ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ
ณ วันที่ ๑๓ ตุลาคม พ.ศ. ๒๕๕๑
พลตำรวจเอก
โกวิท  วัฒนะ
รัฐมนตรีว่าการกระทรวงมหาดไทย

[เอกสารแนบท้าย]

๑.  บัญชีรายชื่อด่านตรวจคนเข้าเมือง
ช่องทางอนุญาตและเขตพื้นที่รับผิดชอบ

(ดูข้อมูลจากภาพกฎหมาย)

ปริยานุช/ผู้จัดทำ
๒๑
มกราคม ๒๕๕๒
อุรารักษ์/ทาน
๒๕
กุมภาพันธ์ ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๗ ง/หน้า ๒๕/๑๖ มกราคม ๒๕๕๒